Lawrences ordrer om en generel fremrykning den 5. august med start kl. 4 omfattede imidlertid en fremrykning af den beredne Anzac division.<ref name="Falls190"/> Hans ordrer lød:
* Den beredne Anzac division skulle trænge frem med dens højre fløj ved Hod el Enna og dens venstre i nær kontakt med infanteriet i 156. brigade fra 52. division, der rykkede frem på linjen mellem Katib Gannit og Mount Meredith.
* 3. lette beredne brigade skulle rykke mod Bir el Nuss og angribe Hod el Enna sydfra mens den holdt nær kontakt til den beredne Anzac division.
* 5. beredne brigade under 42. infanteridivisin skulle hjælpe 3. lette beredne brigade med at holde kontakt med den beredne Anzac divisions højre fløj.
* 42. division skulle rykke frem på linjen Canterbury Hill–Mount Royston–Hod el Enna og fordrive enhver modstand mod de beredne troppers fremrykning i nær støtte af den beredne Anzac divisions højre flanke.
* 52. division skulle i nær støtte til den beredne Anzac divisions venstre flanke mod Mount Meredith og forberede en generel fremrykning mod Abu Hamra, som først skulle gennemføres efter nærmere ordre fra Lawrence, der var i No. 3 Sektions hovedkvarter.<ref name="Keogh54">Keogh 1955 p. 54</ref><ref>Falls 1930 pp. 190–1</ref><ref group="Note">Keogh har to kommentarer til disse ordrer: a) lederen af den 52. division fik besked på at operere i en sydlig retning, men fik samtidig besked på at være klar til at rykke mod øst. For tropper, som ikke havde erfaring i bevægelser i ørkenen, ville denne ordre ikke blive nem at gennemføre, og b) to infanteridivisioner, en bereden division og en bereden brigade blev sendt frem i et angreb i forvirrende terræn uden nogen i nærheden til at koordinere deres handlinger og styre det planlagte modangreb.[Keogh 1955 p. 55] Ved at flytte de to infanteridivisioner til den beredne Anzac divisions højre og venstre flanker, kan Lawrence have givet ordre til et generelt afsiddet angreb, da denne fremgangsmåde afviger fra den normale placering af beredne tropper på flankerne af infanteriet.</ref>
Historie